આજના વર્કશોપમાં બાળકોને એન્ટિબાયોટિક કેવી રીતે આપવી, રસીઓ અને દવાઓ કેવી રીતે આપવી અને ઇન્ફેકશન કંટ્રોલ કેવી રીતે તે મુદ્દે અગત્યની ચર્ચા વિચારણા હાથ ધરાઇ હતી. આવતીકાલે તા.૨૭ ઓકટોબર અને તા.૨૮મી ઓકટોબરના રોજ શહેરની વાયએમસીએ કલબ ખાતે વર્કશોપ યોજાશે. જેમાં પણ બાળકોને ઇન્ફેકશનથી થતાં રોગો વિશે અન્ય મુદ્દાઓ પર મહત્વની ચર્ચા વિચારણા અને દેશભરમાંથી આવેલા નિષ્ણાત તબીબો, ફેકલ્ટીઝ સહિતના મહાનુભાવો દ્વારા ઉપયોગી માર્ગદર્શન અને જાણકારી પૂરી પાડવામાં આવશે.